社會神靈多數係根據靈魂不滅論而嚟，所以崇拜對象主要係人，亦即係祖先崇拜同鬼魂，由於相信人死咗之後，仲有個靈魂存在，所以發展出好多哀葬嘅儀式出嚟，等屍體就算腐爛晒，靈魂都唔會因為無處容身而周圍搞搞震，所以人死咗之後一定要好好安葬。考古研究話人類喺石器時代就已經出現墓地，反映出呢種靈魂嘅觀念其實好早就已經有。